De levde i området hvor Klondike-gullrushet fant sted i perioden 1896 til 1903. Fra å leve avsidesliggende til å få 100 000 mennesker inn i området i løpet av et par år må ha vært et sjokk. De som bodde ved Klondikeelven i landsbyen Tr'ochëk ble tvangsflyttet 4,8 km nedover elven til et lite reservat for å gjøre plass for gullgraverne, det ble ansett at landsbyen lå for nær den nye byen Dawson City som vokste frem. Ettersom de bodde nedstrøms for byen langs den sterkt forurensete elven og med alle epidemiene av tyfus, dysenteri og malaria som førte til hauger med lik i byen, døde også mange av Hän folket. Skogen i område ble hugget ned og viltet ble hardt jaktet på som mat til gullgravere. I 1904 trengte de hjelp fra North-West Mounted Police for å forhindre hungersnød.